
Nº de proposta: PRP2022/2621  08/12/2022
Títol: Convocatòria procediment per a la concessió de subvencions per a facilitar la mobilitat per raó d’estudis, per al curs 2022/2023.
Òrgan resolutori: Alcaldia
Regidoria: Regidoria d'Economia

ATESA l’ordenança reguladora de les bases per a la concessió de subvencions per a facilitar la mobilitat per raó d’estudis, aprovada per acord del Ple de l’ajuntament de 17 de juliol de 2018 i modificada per acord del mateix òrgan de 20 d’octubre de 2020.

ATÈS que l’apartat 4.1 de les referides bases estableix que la concessió de les subvencions es tramitarà pels serveis municipals de joventut, prèvia convocatòria de concurs públic aprovada per resolució de l’Alcaldia.

VIST l’informe de la directora de Serveis Econòmics i interventora accidental núm. 789/2022, de data 12 de desembre de 2022.

ATÈS l’art. 23.2 de la Llei general de subvencions.

ATÈS que la competència per a l’aprovació de l’expedient correspon a l’alcalde, d’acord amb l’apartat 6.1 de les bases reguladores del procediment de concessió de les subvencions.

Aquesta Alcaldia HA RESOLT

PRIMER.- Aprovar  la convocatòria del procediment per a la concessió de subvencions per a facilitar la mobilitat per raó d’estudis per al curs escolar 2022/2023, en els termes següents:

· La convocatòria es regeix per les bases reguladores publicades en el Butlletí Oficial de la Província de Barcelona de 31 de desembre de 2020.

· La quantia global màxima de les subvencions convocades a distribuir és de 50.000,00 EUR i la subvenció s’imputarà a l’aplicació pressupostària C5-3342-480.13 del pressupost municipal de 2023.

· La quantia individualitzada de la subvenció serà de 80,00 EUR quan el desplaçament es realitzi al municipi de Sabadell, i de 105,20 EUR quan el desplaçament es realitzi a altres municipis.

· La concessió s’efectua mitjançant un règim de concurrència no competitiva.

· L’instructor del procediment serà la persona titular de la Regidoria de Cicles de Vida, i l’òrgan competent per a la seva resolució serà l’Alcaldia.

· El termini per a presentar les sol·licituds és del 9 fins al 31 de gener de 2023, inclusivament. 

· Per a presentar la sol·licitud de subvenció les persones interessades hauran d’haver nascut entre els anys 1997 i 2007, inclusivament, de conformitat amb la lletra a) de l’apartat 2 de les bases reguladores del procediment.

· Les persones interessades hauran de presentar la sol·licitud corresponent en el Registre General de l’ajuntament (plaça del Mirador, s/n) o en la seu electrònica (https://seu.castellarvalles.cat/20835/seu/), en el model normalitzat que es pot obtenir a la pàgina web de l’ajuntament (www.castellarvalles.cat) i adjuntant la documentació que es detalla a l’apartat 3.2 de les bases reguladores del procediment.

· El document acreditatiu d’haver realitzat el pagament serà:

a) Pels estudis de cicles formatius de grau superior i de graus universitaris: el document facilitat pel centre educatiu, acreditatiu d’haver abonat els drets de matrícula.
b) Pels estudis de cicles formatius de grau mig i de programes de formació i inserció, que s’imparteixen amb caràcter gratuït: el formulari normalitzat que figura a la pàgina web de l’ajuntament, acreditatiu d’haver abonat les diverses despeses requerides per poder cursar els estudis (pagaments a les associacions de mares i pares d’alumnes, pagaments per adquisició de material, etc.), degudament emplenat, signat i segellat per la Secretaria del centre educatiu.

· En aquest procediment es substitueix la notificació individual per la publicació que es farà en el tauler d’anuncis de la corporació.

SEGON.- Autoritzar la despesa per un import de 50.000,00 EUR a càrrec de l’aplicació pressupostària C5-3342-480.13 del pressupost municipal de 2023.

TERCER.- Publicar la convocatòria al Butlletí Oficial de la Província de Barcelona, mitjançant tramesa a la Base de Dades Nacional de Subvencions del Sistema Nacional de Publicitat de Subvencions.

QUART.- Trametre informació, sobre les convocatòries i les resolucions de concessió de les subvencions, a la Base de Dades Nacional de Subvencions per tal de donar compliment a l'article 18 de la Llei 38/2003, de 17 de desembre, General de Subvencions.

